ക്രെഡിറ്റ് സൊസൈറ്റി കവര്ച്ച മാസങ്ങള് നീണ്ട ആസൂത്രണം പാലക്കാട്: മരുതറോഡ് കോഓപറേറ്റിവ് റൂറല് ക്രെഡിറ്റ് സൊസൈറ്റി കുത്തിത്തുറന്ന് കവര്ച്ച നടത്തിയ കേസില് പിടിയിലായ നിഖില് അശോക് ജോഷി എന്ന പരേഷ് അംബുര്ലി കേരളത്തില് താമസിച്ച് ആസൂത്രണം നടത്തിയത് ഒരു മാസത്തോളം. കാസര്കോട് മുതല് പാലക്കാട് വരെയുള്ള വിവിധ സഹകരണ ബാങ്കുകള് പ്രതി നോട്ടമിട്ടിരുന്നു. സെക്യൂരിറ്റി ജീവനക്കാര് ഇല്ലാത്തതും ആള് പെരുമാറ്റം കുറഞ്ഞതുമായ ബാങ്കുകള് അന്വേഷിച്ച് ഒടുവില് എത്തിയത് പാലക്കാട് മരുത റോഡ് ക്രെഡിറ്റ് സൊസൈറ്റിയില്. പാലക്കാട് വിവിധ ലോഡ്ജുകളില് റൂമെടുത്ത് താമസിക്കുകയും പകല്സമയം കാറില് സഞ്ചരിക്കുകയും സഹകരണ ബാങ്കുകളെക്കുറിച്ച് ഗൂഗ്ളില് പരിശോധിക്കുകയും നേരിട്ട് ചെന്ന് കണ്ട് ഉറപ്പാക്കുകയും ചെയ്തു. നല്ലേപ്പുള്ളി സഹകരണ ബാങ്ക്, ചിറ്റൂര് സഹകരണ ബാങ്ക്, പുതുനഗരം സഹകരണ ബാങ്ക്, കൊടുവായൂര് സഹകരണ ബാങ്ക്, ആലത്തൂര് സഹകരണ ബാങ്ക്, വടക്കഞ്ചേരി സഹകരണ ബാങ്ക്, കൊട്ടേക്കാട് സഹകരണ ബാങ്ക്, ആറ്റാശ്ശേരി സഹകരണ ബാങ്ക്, മണ്ണാര്ക്കാട് സഹകരണ ബാങ്ക് എന്നിവ കൂടാതെ ജില്ലയിലെ വിവിധ ഇന്ഷുറന്സ് സ്ഥാപനങ്ങളെക്കുറിച്ചും മറ്റ് ധനകാര്യ സ്ഥാപനങ്ങളെക്കുറിച്ചും പ്രതി ഗൂഗ്ളില് സെര്ച്ച് ചെയ്തതായി കണ്ടെത്തി. ഒടുവില് ചന്ദ്രനഗര് മേല്പാലത്തിനുസമീപം സര്വിസ് റോഡില് സ്ഥിതിചെയ്യുന്ന മരുത റോഡ് സഹകരണ ബാങ്ക് പ്രതി കവര്ച്ച ചെയ്യാന് പദ്ധതിയിട്ടു. കവര്ച്ചക്ക് കുറച്ചുദിവസം മുമ്ബ് പ്രതി ബാങ്കില് 2000 രൂപക്ക് ചില്ലറ വാങ്ങാനെന്ന വ്യാജേന നേരിട്ട് ചെന്ന് സംവിധാനങ്ങള് പഠിച്ചു മനസ്സിലാക്കി. പിന്നീട് ജൂലൈ 24ന് രാത്രി 8.30ന് ബാങ്കിനുള്ളിലേക്ക് പൂട്ടുതകര്ത്ത് കയറിയ പ്രതി പുലര്ച്ച 5.30ഓടെയാണ് സ്വര്ണവുമായി പുറത്തിറങ്ങുന്നത്. ബാറ്ററിയില് പ്രവൃത്തിക്കുന്ന ഡ്രില്ലറും ഹൈഡ്രോളിക് കട്ടറും ഉപയോഗിച്ചാണ് ലോക്കര് തകര്ത്തത്. അലാറവും സി.സി.ടി.വിയും നശിപ്പിച്ചു. കവര്ച്ചക്കുശേഷം സി.സി.ടി.വിയുടെ വിവരങ്ങള് സൂക്ഷിക്കുന്ന ഹാര്ഡ് ഡിസ്ക്കും എടുത്തുകൊണ്ടുപോയിരുന്നു. ആഡംബര ജീവിതം തൊഴില് മോഷണം പാലക്കാട്: പ്രതി നിഖില് അശോക് ജോഷി എന്ന പരേഷ് അംബുര്ലി ആഡംബര ജീവിതമാണ് നയിച്ചുവന്നിരുന്നതെന്ന് െപാലീസ് പറഞ്ഞു. വിവാഹ മോചിതനായ നിഖില് ആഡംബര ഹോട്ടലുകളില് ഒറ്റക്കാണ് താമസിക്കുന്നത്. കിട്ടുന്ന പണമെല്ലാം ആഡംഭര ജീവിതത്തിനും കൂട്ടുകാരുമായി പാര്ട്ടികള് നടത്തി ആഘോഷിക്കാനുമാണ് െചലവഴിച്ചിരുന്നത്. ലക്ഷങ്ങളാണ് ഓരോ മാസവും െചലവിനായി വേണ്ടിവരുന്നത്. ഗോവയിലെ സുപ്പാരി കില്ലേഴ്സ് അഞ്ചംഗ ഗുണ്ടാസംഘത്തിന്െറ തലവനായി ഇയാള് വര്ഷങ്ങളോളം വിലസിയിരുന്നു. പത്താം ക്ലാസുവരെ മാത്രം വിദ്യാഭ്യാസ യോഗ്യതയുള്ള നിഖില് ഇന്റര്നെറ്റില്നിന്നാണ് മോഷണ വൈദഗ്ധ്യം നേടിയത്. അഭിമാനമായി പാലക്കാട് പൊലീസ് പാലക്കാട്: മരുത റോഡ് സഹകരണ ബാങ്ക് കവര്ച്ച കേസില് പ്രതിയെ തിരിച്ചറിഞ്ഞത് വെറും 10 ദിവസം കൊണ്ട്. ഒരുതെളിവും ശേഷിപ്പിക്കാതെ നടത്തിയ ആസൂത്രിതമായ കവര്ച്ചയിലെ പ്രതിയിലേക്ക് പൊലീസ് വളരെ പെട്ടെന്നാെണത്തിയത്. വിദഗ്ധമായി കവര്ച്ച ആസൂത്രണം ചെയ്തത് അന്വേഷണത്തിന്െറ പ്രാരംഭ ഘട്ടത്തില് വെല്ലുവിളിയായിരുന്നു. പാലക്കാട് ജില്ല പൊലീസ് മേധാവി ആര്. വിശ്വനാഥിന്െറ നേതൃത്വത്തില് പാലക്കാട് ഡാന്സാഫ് സ്ക്വാഡ് ഉള്പ്പെടെ 20 അംഗ സംഘത്തിന് രൂപം നല്കി അന്വേഷണം ഊര്ജിതമാക്കി. കെ.എസ്.ഇ.ബി, ബി.എസ്.എന്.എല് എന്നിവരുടെ സഹായത്തോടെ സംഭവ ദിവസവും സമയവും നിശ്ചയിക്കാന് കഴിഞ്ഞത് സഹായമായി. വൈദ്യുതി ബന്ധം വിച്ഛേദിച്ച സമയം 24ന് രാത്രി 9.30നും 10നും ഇടയിലാണെന്ന് കണ്ടെത്തി. അതേസമയം തന്നെ ഇന്റര്നെറ്റ് ബന്ധവും വിച്ഛേദിച്ചതായി കണ്ടെത്തി. തുടര്ന്ന് അന്വേഷണ സംഘത്തെ വിവിധ ടീമുകളാക്കി പാലക്കാട് മുതല് കോയമ്ബത്തൂര്, തൃശൂര്, മലപ്പുറം വരെയുള്ള വിവിധ ലോഡ്ജുകള്, സി.സി.ടി.വി കാമറകള്, എം.വി.ഡി കാമറകള് എന്നിവ പരിശോധിച്ചു. സമാന കുറ്റകൃത്യങ്ങളില് ഏര്പ്പെട്ട കുറ്റവാളികളുടെ വിവരം ശേഖരിക്കുകയും വിവിധ ജില്ലകളിലെയും സംസ്ഥാനങ്ങളിലെയും പൊലീസുമായി ബന്ധപ്പെട്ട് വിവരങ്ങള് ശേഖരിക്കുകയും ചെയ്തു. സൈബര് സെല്ലിന്െറ സഹായത്തോടെ നിരവധി മൊബൈല് നമ്ബറുകള് പരിശോധിച്ചു. ഇതിനിടെ സംഭവ സ്ഥലത്തില്നിന്ന് ഏകദേശം അരകിലോമീറ്റര് മാറി സി.സി.ടി.വി കാമറയില് രാത്രി പതിഞ്ഞ നിഴല് രൂപമാണ് വഴിത്തിരിവായത്. തുടര്ന്ന് നടത്തിയ അന്വേഷണത്തില് കൂടുതല് നിര്ണായക വിവരങ്ങള് ലഭിച്ചു. പ്രതി വന്ന വാഹനവും താമസിച്ച വിവിധ ലോഡ്ജുകളും കണ്ടെത്തി. സംഭവശേഷം കാറില് മഹാരാഷ്ട്രയിലേക്ക് പോയതായും കണ്ടെത്തി. പിന്തുടര്ന്ന് പൊലീസ് സംഘം മഹാരാഷ്ട്രയിലെത്തുകയായിരുന്നു. തുടര്ന്ന് താവളമന്വേഷിച്ച് നാസിക്, പുെണ, സത്താറ എന്നിവിടങ്ങളില് നടത്തിയ അന്വേഷണങ്ങള്ക്കൊടുവില് സത്താറയിലുള്ള ഒരു ആഡംബര ഹോട്ടലില്നിന്ന് വളരെ സാഹസികമായാണ് പ്രതിയെ വലയിലാക്കിയത്. പ്രതി കേരളത്തിലേക്ക് വന്ന ഇന്നോവ കാറും കസ്റ്റഡിയിലെടുത്തു. കസബ സ്റ്റേഷനിലെത്തിച്ച് ചോദ്യം ചെയ്തതോടെ കുറ്റം സമ്മതിക്കുകയായിരുന്നു. പാലക്കാട് ഡിവൈ.എസ്.പി. ശശികുമാര്, ആലത്തൂര് ഡിവൈ.എസ്.പി. ദേവസ്യ, കസബ ഇന്സ്പെക്ടര് രാജീവ്, മീനാക്ഷിപുരം ഇന്സ്പെക്ടര് മാത്യുസ്, കസബ എസ്.ഐ അനീഷ്, കൊല്ലങ്കോട് എസ്.ഐ ഷാഹുല്, എസ്.ഐ.എസ്. ജലീല്, ടി.ആര്. സുനില്കുമാര്, സുരേഷ് കുമാര്, ജോണ്സണ് ലോബോ, റഹിം മുത്തു, ഉവൈസ് കമാല്, പി.എസ്. നൗഷാദ്, സി.എസ്. സാജിദ്, ആര്. കിഷോര്, ആര്.കെ. കൃഷ്ണദാസ്, യു. സൂരജ് ബാബു, കെ. അഹമ്മദ് കബീര്, ആര്. വിനീഷ്, ആര്. രാജീദ്, കെ. ദിലീപ്, എസ്. ഷനോസ്, എസ്. ഷമീര്, മണികണ്ഠ ദാസ്, എസ്. സമീര്, സൈബര് സെല് ഉദ്യോഗസ്ഥന് വിനീത്, ഡ്രൈവര് എസ്.സി.പി.ഒ ബ്രീസ് എന്നിവരടങ്ങിയ സംഘമാണ് പ്രതിയെ പിടികൂടിയത്. p3 bin04 മരുത റോഡ് കോഓപറേറ്റിവ് റൂറല് ക്രെഡിറ്റ് സൊസൈറ്റി കവര്ച്ച കേസില് പ്രതി നിഖില് അശോക് ജോഷിയെ കസബ പൊലീസ് സ്റ്റേഷനില് എത്തിച്ചപ്പോള് p3 bin05 ചന്ദ്രനഗര് സഹകരണ സൊസൈറ്റിയുടെ അകത്തുകടക്കാനായി കവര്ച്ച സംഘം ഉയര്ത്തിയ ഷട്ടറും തകര്ത്ത ചില്ലുമറയും